56 



medes af det fra Fjældene nedstyrtende Smeltevand. Adskillige 

 Rylereder og Unger gik ved denne Lejlighed tabt. 



Begge Køn deltager i Rugningen, og Hannen ses ogsaa ved 

 Ungerne, hvis Bevogtning og Pasning dog særlig er overdraget 

 Hunnen. 



Efter mine Erfaringer forlader Arten familievis Landet, saa 

 snart Ungerne er stærke nok dertil, sædvanlig i første Halvdel af 

 August. Kun i et ganske enkelt Tilfælde har jeg truffet en ung 

 Ryle ved Strandbredden, hvor den holdt sig sammen med nogle 

 unge Sandløbere. Gamle Fugle saa jeg aldrig ved Bredderne af 

 det salte Vand. 



Dette Forhold er unægtelig uoverensstemmende med, hvad 

 Bay har iagttaget i Egnen om Scoresby-Sund, hvor Rjderne »op- 

 traadte i Masser paa Strandengene ved Mudderbugten (25 — 28 

 August)« (Medd. om Grønland, Nittende Hefte 1896, Side 29). 

 Altsaa ganske paa samme Maade som Sandløberen syv Bredde- 

 grader nordligere. 



Som før nævnt er Artens Næring for det allervæsentligste 

 animalsk. I undersøgte Maver fandtes sønderdelte, ubestem- 

 melige Kitindele. I en enkelt Mave af en gammel Fugl skudt 

 24 Juni fandtes tydelige Levninger af Muscidepupper og Edder- 

 kopper. I intet Tilfælde kunde konstateres Levninger af vege- 

 tabilsk Oprindelse. 



Hverken i Størrelse, Fjerdragt, Stemme eller Levevis har jeg 

 kunnet skelne den nordøstgrønlandske Ryle fra den evropæ- 

 iske. Heller ikke for Æggenes eller Dunungernes Vedkommende 

 kan der paa vises nogen Forskel. (Et Kuld Æg af noget fra den 

 sædvanlige afvigende Farve findes blandt de hjembragte Ryleæg). 



Til Museet er hjembragt Skind af 3 voksne Fugle. I Spiritus 

 4 voksne Fugle og 6 Dununger. — 15 Æg (4 Kuld). 



Følgende Maal er tagne: 



